ᱟᱱᱚᱱᱫᱽ, ᱜᱩᱡᱽᱨᱟᱴ

ᱟᱱᱚᱱᱫᱽ ᱫᱚ ᱥᱤᱧᱚᱛ ᱨᱮᱭᱟᱜ ᱜᱩᱡᱽᱨᱟᱴ ᱯᱚᱱᱚᱛ ᱨᱮ ᱟᱱᱚᱱᱫᱽ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱛᱟᱞᱢᱟ ᱠᱟᱱᱟ ᱾ ᱱᱚᱣᱟ ᱟᱱᱚᱱᱫᱽ ᱱᱚᱜᱚᱨ ᱯᱟᱞᱤᱠᱟ ᱤᱫᱤ ᱛᱮ ᱥᱟᱥᱚᱱᱚᱜᱼᱟ ᱠᱟᱱᱟ ᱾ ᱱᱚᱣᱟ ᱟᱱᱚᱱᱫᱽ ᱟᱨ ᱠᱷᱮᱲᱟ ᱦᱚᱱᱚᱛ ᱥᱟᱞᱟᱜ ᱢᱤᱞᱟᱹᱣ ᱠᱟᱛᱮ ᱪᱟᱨᱚᱴᱟᱨ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱾

ᱟᱱᱚᱱᱫᱽ ᱫᱚ ᱥᱤᱧᱚᱛ ᱨᱮᱱᱟᱜ ᱛᱳᱣᱟ ᱨᱟᱡᱽᱜᱟᱲ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱾ ᱱᱚᱣᱟ ᱚᱢᱩᱞ ᱰᱮᱭᱨᱤ ᱟᱨ ᱱᱤᱭᱟᱹ ᱛᱳᱣᱟ ᱨᱮᱵᱷᱩᱞᱮᱥᱚᱱ ᱞᱟᱹᱜᱤᱫ ᱛᱮ ᱯᱷᱮᱢᱚᱥ ᱟᱠᱟᱱᱟ ᱾ ᱱᱚᱣᱟ ᱥᱚᱦᱚᱨ ᱜᱩᱡᱽᱨᱟᱴ ᱠᱚᱼᱳᱯᱨᱮᱴᱤᱵᱽ ᱢᱤᱞᱠ ᱢᱟᱨᱠᱮᱴᱤᱝ ᱯᱷᱮᱰᱨᱮᱥᱚᱱ ᱞᱤᱢᱤᱴᱮᱰ (GCMMF ᱨᱮᱱᱟᱜ ᱢᱩᱬ ᱳᱯᱷᱤᱥ ᱠᱟᱱᱟ, ᱱᱚᱣᱟ ᱛᱳᱣᱟ ᱢᱤᱞᱟᱹᱣ ᱞᱟᱹᱜᱤᱫ ᱚᱢᱩᱞ (AMUL) ᱟᱨ ᱢᱤᱥᱟ ᱠᱟᱛᱮ ᱠᱟᱹᱢᱤ ᱪᱟᱪᱞᱟᱣ ᱞᱟᱹᱜᱤᱫ ᱛᱮ ᱢᱩᱬ ᱵᱮᱵᱚᱥᱛᱟ ᱠᱟᱱᱟ), ᱥᱤᱧᱚᱛ ᱨᱮᱱᱟᱜ NDDB, ᱧᱩᱛᱩᱢᱟᱱ ᱵᱮᱯᱟᱨᱤ ᱟᱥᱲᱟ ᱼ ᱫᱮᱦᱟᱛ ᱢᱮᱱᱮᱡᱽᱢᱮᱴ ᱤᱱᱥᱴᱭᱩᱴ (IRMA), ᱵᱤᱫᱷᱭᱟ ᱰᱮᱭᱨᱤ ᱟᱨ ᱟᱱᱚᱱᱫᱽ ᱪᱟᱥ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱾ ᱢᱤᱫᱴᱟᱝ ᱮᱢᱟᱱ ᱧᱩᱛᱩᱢᱟᱱ ᱥᱮᱪᱮᱫ ᱛᱟᱞᱢᱟ ᱵᱟᱞᱞᱥᱵᱷ ᱵᱤᱫᱷᱭᱟᱱᱚᱜᱚᱨ, ᱟᱱᱚᱱᱫᱽ ᱨᱮᱱᱟᱜ ᱢᱤᱫ ᱥᱮᱪᱮᱫ ᱨᱩᱯᱱᱚᱜᱚᱨ ᱠᱟᱱᱟ, ᱚᱠᱟᱨᱮ ᱵᱤᱵᱷᱤᱮᱢ (ᱵᱤᱲᱞᱟ ᱵᱤᱥᱣᱟᱠᱟᱨᱢᱟ ᱢᱚᱦᱟᱵᱤᱫᱭᱟᱞᱚᱭ) ᱞᱮᱠᱟᱱ ᱤᱱᱥᱴᱭᱩᱴ ᱢᱮᱱᱟᱜᱼᱟ, ᱱᱤᱭᱟᱹ ᱜᱩᱡᱽᱨᱟᱴ ᱨᱮᱱᱟᱜ ᱯᱩᱭᱞᱭ ᱤᱱᱡᱤᱱᱤᱭᱟᱨ  ᱠᱚᱞᱮᱡᱽ, ᱡᱤᱥᱤᱤᱴᱤ (ᱡᱤᱮᱢ ᱯᱟᱴᱮᱞ ᱠᱚᱞᱮᱡᱽ ᱳᱯᱷ ᱤᱱᱡᱤᱱᱤᱭᱟᱨ ᱮᱱᱰ ᱴᱮᱠᱱᱚᱞᱚᱡᱤ) ᱟᱨ ᱥᱟᱨᱫᱟᱨ ᱯᱟᱴᱮᱞ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱥᱩᱨᱥᱩᱯᱩᱨ ᱨᱮ ᱚᱲᱟᱜ ᱢᱮᱱᱟᱜᱼᱟ ᱾ ᱯᱩᱨᱟᱹ ᱥᱤᱧᱚᱛ ᱠᱷᱚᱱ ᱕᱐,᱐᱐᱐ ᱟᱪᱮᱛ ᱾

ᱟᱱᱚᱱᱫᱽ ᱫᱚ ᱯᱟᱪᱮ ᱨᱮᱞᱣᱮ ᱴᱷᱮᱱ ᱚᱦᱢᱚᱫᱟᱵᱟᱫᱽ ᱟᱨ ᱵᱚᱰᱳᱫᱚᱨᱟ ᱛᱟᱞᱟ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱯᱚᱱᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱜᱟᱱᱫᱷᱤ ᱱᱚᱜᱚᱨ ᱠᱷᱚᱱ ᱑᱐᱑ ᱠᱤᱞᱚᱢᱤᱴᱚᱨ (᱖᱓ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱢᱤᱫᱴᱟᱹᱝ ᱨᱮᱞᱣᱮ ᱡᱚᱸᱠᱥᱚᱱ ᱠᱟᱱᱟ ᱟᱨ ᱱᱚᱸᱰᱮ ᱠᱷᱚᱱ ᱢᱤᱫ ᱵᱨᱚᱰ ᱜᱮᱡᱽ ᱞᱟᱭᱤᱱ ᱜᱚᱫᱷᱨᱟ ᱫᱷᱟᱹᱵᱤᱡ ᱥᱮᱱᱚᱜᱼᱟ, ᱱᱚᱣᱟ ᱰᱟᱦᱟᱨ ᱨᱮ ᱢᱤᱫᱴᱟᱹᱝ ᱢᱩᱬ ᱦᱤᱱᱫᱩ ᱫᱷᱚᱨᱚᱢ ᱥᱟᱝᱜᱷᱟᱨᱤᱭᱟᱹ ᱰᱟᱠᱚᱨ ᱫᱚ ᱫᱟᱯᱟᱞ ᱮᱥᱮᱫᱟ ᱾ ᱢᱮᱢᱩ ᱟᱨ ᱢᱤᱫ ᱟᱨ ᱵᱟᱨ ᱱᱤᱭᱟᱹᱢ ᱯᱟᱥᱮᱱᱡᱚᱨ ᱴᱨᱮᱱ ᱱᱚᱣᱟ ᱰᱟᱦᱟᱨ ᱨᱮ ᱥᱮᱱᱚᱜᱼᱟ ᱾ ᱱᱚᱣᱟ ᱢᱤᱫ ᱪᱟᱸᱜᱟ ᱠᱷᱚᱸᱵᱷᱟᱛ ᱫᱷᱟᱹᱵᱤᱡ ᱦᱚᱸ ᱥᱮᱱᱚᱜᱼᱟ ᱾ DMUs ᱰᱤᱡᱟᱹᱞ ᱢᱚᱞᱴᱤᱯᱟᱞ ᱭᱩᱱᱤᱴᱥ ᱱᱤᱭᱟᱹ ᱰᱟᱦᱟᱨ ᱨᱮ ᱥᱮᱱᱚᱜᱼᱟ ᱪᱮᱫᱟᱜ ᱪᱮ ᱱᱚᱣᱟ ᱱᱤᱛᱚᱜ ᱫᱷᱟᱹᱵᱤᱡ ᱤᱞᱮᱠᱴᱨᱤᱠᱯᱷᱤᱞ ᱵᱟᱱᱩᱜᱼᱟ ᱾ ᱟᱱᱚᱱᱫᱽ ᱨᱮᱞᱣᱮ ᱥᱴᱮᱥᱚᱱ ᱨᱮ ᱕ ᱜᱚᱴᱟᱝ ᱯᱞᱮᱴᱯᱷᱚᱨᱚᱢ ᱢᱮᱱᱟᱜᱼᱟ, ᱮᱞ ᱑, ᱒, ᱓ ᱟᱨ ᱔ ᱢᱩᱬ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱟᱨ ᱕ ᱮᱞ ᱜᱚᱫᱷᱨᱟ ᱨᱮᱱᱟᱜ ᱪᱟᱸᱜᱟ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾ ᱜᱚᱫᱷᱨᱟ ᱞᱟᱭᱤᱱ ᱠᱷᱚᱱ ᱚᱦᱢᱚᱫᱟᱵᱟᱫᱽ ᱫᱷᱟᱹᱵᱤᱡ ᱢᱤᱫᱴᱟᱹᱝ ᱯᱮᱠᱚᱬ ᱵᱮᱱᱟᱣᱟᱜ ᱪᱟᱸᱜᱟ ᱨᱮ ᱢᱤᱫᱴᱟᱹᱝ ᱱᱟᱶᱟ ᱯᱞᱮᱴᱯᱷᱚᱨᱢ ᱛᱮᱭᱟᱨᱚᱜ ᱠᱟᱱᱟ ᱾ᱚᱦᱢᱚᱫᱟᱵᱟᱫᱽ ᱠᱷᱚᱱ ᱵᱚᱰᱳᱫᱚᱨᱟ ᱫᱷᱟᱹᱵᱤᱡ ᱚᱦᱚᱢᱫᱟᱵᱟᱫᱽ ᱵᱚᱰᱳᱫᱚᱨᱟ ᱮᱠᱥᱯᱨᱮᱥᱣᱮ ᱦᱚᱸ ᱟᱱᱚᱱᱫᱽ ᱞᱮᱠᱟᱛᱮ ᱥᱮᱱᱚᱜᱼᱟ ᱾

ᱚᱛᱱᱚᱜ
ᱟᱱᱚᱱᱫᱽ  ᱨᱮ ᱢᱮᱱᱟᱜᱼᱟ ᱾Falling Rain Genomics, Inc - Anand ᱱᱚᱣᱟ ᱨᱮᱱᱟᱜ ᱩᱥᱩᱞ ᱓᱙ ᱢᱤᱴᱚᱨ (᱑᱒᱘ ᱯᱷᱤᱴ) ᱢᱮᱱᱟᱜᱼᱟ ᱾ ᱥᱚᱦᱚᱨ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱒᱒.᱗ ᱜᱟᱺᱴ ᱠᱤᱞᱚᱢᱤᱴᱚᱨ (᱘.᱘ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾

ᱦᱚᱲ ᱞᱮᱠᱷᱟ

᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱟᱱᱚᱱᱫᱽ ᱨᱤᱱ ᱦᱚᱲ ᱮᱞ ᱖᱓᱔,᱙᱘᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱕᱑.᱗᱗% ᱟᱨ ᱛᱤᱨᱞᱟᱹ ᱟᱜ ᱔᱘.᱒᱓% ᱢᱮᱱᱟᱜᱼᱟ ᱾ ᱟᱱᱚᱱᱫᱽ ᱨᱮᱱᱟᱜ ᱥᱮᱪᱮᱫ ᱫᱚᱨ ᱗᱘.᱔᱕% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱕᱙.᱕% (ᱠᱚᱲᱟ ᱟᱜ ᱕᱕% ᱟᱨ ᱛᱤᱨᱞᱟᱹ ᱟᱜ ᱔᱕% ᱥᱮᱪᱮᱫ) ᱠᱷᱚᱱ ᱰᱮᱦᱮᱨ ᱜᱮᱭᱟ ᱾ ᱑᱑% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾ ᱒᱐᱑᱑ ᱨᱮ ᱟᱱᱚᱱᱫᱽ ᱨᱮᱱᱟᱜ ᱥᱮᱪᱮᱫ ᱫᱚᱨ ᱒᱐᱐᱑ ᱨᱮᱱᱟᱜ ᱗᱔.᱕᱑%  ᱨᱮᱱᱟᱜ ᱵᱟᱨᱟ ᱵᱟᱹᱨᱤ ᱠᱷᱟᱱᱮᱢ ᱘᱔.᱓᱗% ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱞᱮᱠᱟᱛᱮ, ᱠᱚᱲᱟ ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ : ᱙᱑. ᱘᱒% ᱟᱨ ᱗᱖.᱓᱖% ᱛᱟᱦᱮᱸ ᱠᱟᱱᱟ ᱾ ᱒᱐᱐᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱟᱹᱜᱤᱫ, ᱟᱱᱚᱱᱫᱽ ᱦᱚᱱᱚᱛ ᱨᱮ ᱥᱚᱢᱟᱱ ᱮᱞᱮᱞ ᱘᱖.᱐᱙ ᱟᱨ ᱖᱑.᱙᱔ ᱛᱟᱦᱮᱸ ᱠᱟᱱᱟ ᱾
ᱠᱟᱹᱣᱰᱤ ᱟᱹᱨᱤ

 ᱥᱟᱹᱠᱷᱭᱟᱹᱛ 

ᱵᱟᱦᱨᱮ ᱡᱚᱱᱚᱲ
Local Search On https://anandct.com 

More Information On : http://charotar.in 

ᱛᱷᱚᱠ:ᱟᱱᱚᱱᱫᱽ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ